ויאמר יעקב לאחיו: לאחיו של לבן, כמו ויאמר פרעה אל אחיו, אחיו של יוסף (רמב"ן) ועיין למטה נ"א ונ"ד. ואולי היה מדרך העברים להקים מצבה (כמו שראינו למעלה כ"ח י"ח, וכמו שמצינו ביהושע כ"ד), והיה דרך הארמיים להקים גל, ולפי' יעקב הקים המצבה ואמר לאחי לבן שיעשו גל, ולבן אעפ"י שהזכיר כמה פעמם הגל והמצבה הנה כשהגיע לעקר שבועתו לא הזכיר אלא גל אם אני לא אעבור אליך את הגל הזה (אח"מ). ואולי הארמיים היו נוהגים להקים גל של אבנים הרבה, סימן לאלהות הרבה שהיו עובדים, והעברים התרחקו ממנהגם והקימו מצבה שהיא אבן אחת, סימן לאל יחיד שהיו עובדים.